اوچ دقیقه ده ترکیه نینگ ویزه سی نی آلیش ممکن. چیگره دروازه لری و قونلغه لر ده انسان لر نینگ کوتتیریلیب قویلمسلیگی اوچون باشله تیلگن الکترونیک ویزه سیستمی نتیجه سیده جاری ییل نینگ ایلک 6 آییده ترکیه گه کیله دیگن 3 میلیون دن آرتیغراق کیشی 3 دقیقه لیق بیر مدت مابینیده ویزه آلیش گه قادر بولدی. ترکیه جمهوریتی تشقی ایش لر وزیرلیگی جاری ییلده اینگ کوپ ویزه آلگن کیشی لرنینگ انگلستان, هالند, عراق, بیلجیم و امریکا قوشمه ایالت لری تبعه لری دن عبارت ایکن لیک لری نی بیلدیردی. عینی دمده الکترونیک ویزه سایتی دن عبارت www.evize.gov.tr سایتی نینگ هالند و عرب تیل لریده هم اوز فعالیت لری نی باشله تیب یوبارگن لیگی معلوم قیلیندی. شونده ی قیلیب خودی منه شو سایت ده گی تیل لرنینگ سانی نینگ 9 گه کوتریلیب کیتگن لیگی کورینماقده. بوندن تشقری اوشبو سایت گه ناروی تیلی نینگ هم قوشیمچه قیلینیشی بیلن علاقه لی فعالیت لر دوام ایتماقده. خودی منه شو سیستم بیلن ترکیه نینگ ویزه سی نی آلیش نی آرزو ایتیتگن کیشی لر انترنت امکانیتی نینگ موجود بولگن هر ییردن انترنت آرقه لی بیر فورم نی تولدیریب ویزه پولی نی آنلاین شکلده توله شی آرتیدن ویزه سی نی جوده راحت بیر شکلده آلیشی ممکن.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
